# **A Magyarhoni Földtani Társulat, mint kiemelkedően közhasznú szervezet**

**2009. évi tevékenységéről szóló**

### KÖZHASZNÚSÁGI JELENTÉSE

Az 1997. évi CLVI. tv. 19. § (1) bekezdése alapján „a közhasznú szervezet köteles az éves beszámoló jóváhagyásával egyidejűleg közhasznúsági jelentést készíteni”. A jelentés tartalmát tv. 19. § (3) bekezdése határozza meg.

A beszámoló ennek megfelelően készült:

1. Számviteli beszámoló

* A 8/1996. (124) Kormányrendelet előírásai szerint a 2009. gazdálkodási évről egyszerűsített éves beszámoló mérleget és eredmény-kimutatást készítettünk. Ezek a közhasznúsági jelentés mellékletei.
* Tartós adományozásra szerződéskötés nem történt.
* 2009. évben két főfoglalkozású dolgozót foglalkoztattunk (ügyvezető igazgató, általános ügyintéző).

2. Költségvetési támogatás felhasználása, a vagyonfelhasználásával kapcsolatos kimutatás, a célszerinti juttatások kimutatása.

* Költségvetési támogatás felhasználása:

Az adófizető állampolgárok egy része a személyi jövedelemadójuk 1 %-ának felajánlásakor a Magyarhoni Földtani Társulatot jelölte meg, ez az összeg 2009-ban 680 eFt volt. A támogatást a Társulat Hírlevelének előállítására, postaköltségére, szaküléseink költségeire fordítottuk.

* A vagyon felhasználásával kapcsolatos kimutatás eFt-ban

|  |  |  |
| --- | --- | --- |
| Pénzeszközök | 2009. január 1. | 2009. december 31. |
| Folyószámlán, Budapest | 4.215 | 2.852 |
| Folyószámlán Területi Szervezetek | 95 | 0 |
| Közérdekű kötelezettségváll, folyószámlán | 0 | 0 |
| Budapest Értékpapír | 16.650 | 16.555 |
| Lekötött betét, Szegeden | 1.025 | 975 |
| Pénztár Budapest | 59 | 26 |
| Pénztár Területi Szervezet | 18 | 18 |
| Valutapénztár Budapest | 48 | 28 |
| Összesen: | 22.110 | 20.454 |

Bevételek eFt-ban:

|  |  |  |  |
| --- | --- | --- | --- |
| Megnevezés | 2008. évi tény | 2009. évi tény | 2009/2008% |
| 1. | Egyéni tagdíj | 2.001 | 1.923 | 96 |
| 2. | Szervezeti tagok tagdíja | 3.741 | 3.562 | 95 |
| 3. | Működési egyéb bevételek | 38.310 | 2.375 | 6 |
| 4. | Rendezvények árbevételei | 10.271 | 8.529 | 83 |
| 5. | Közhasznú célra kapott támogatás\* | 7.315 | 8.236 | 112 |
| 6. | Pénzügyi műveletek bevételei (kamat, árfolyambevétel) | 1.691 | 1.788 | 106 |
| 7. | K+F (megbízásos munkák) | 0 | 0 |  |
| 8. | Összesen: | 63.329 | 26.413  | 41 |

Kiadások eFt-ban:

|  |  |  |  |
| --- | --- | --- | --- |
| Megnevezés | 2008. évi tény | 2009. évi tény | 2009/2008% |
| 1. | Eszközök, irodaszerek, anyagok | 577 | 485 | 84 |
| 2. | Javítások, karbantartás | 318 | 110 | 35 |
| 3. | Külföldi kiküldetés | 648 | 621 | 96 |
| 4. | Nyomda, sokszorosítás | 1.628 | 1.717 | 105 |
| 5. | Posta, telefon, fax | 1.398 | 1.393 | 100 |
| 6. | Könyvek, kiadványok | 25 | 61 | 244 |
| 7. | Szállítás, rakodás | 158 | 0 | 0 |
| 8. | Tagsági díj MTESZ | 132 | 132 | 100 |
| 8/A | Nemzetközi tagdíj | 397 | 259 | 65 |
| 9. | Hirdetés | 25 | 31 | 124 |
| 10. | Egyéb igénybevett \* szolgáltatások  | 2.504 | 1.840 | 73 |
| 11. | Bankköltség | 397 | 317 | 80 |
| 12. | Hatósági díjak | 24 | 27 | 113 |
| 13. | Bérköltség + járulékok | 6.031 | 6.059 | 100 |
| 14. | Pályázati díjak + társ. jut. +megízási díj | 798 | 514 | 64 |
| 15. | Reprezentációs költség | 517 | 325 | 63 |
| 16. | Saját gépkocsi használat | 409 | 395 | 97 |
| 17. | Könyvvizsgálat, könyvviteli szolg.+pü.szolg.+humánpol.sz. | 745 | 895 | 120 |
| 18. | Étkezési hozzájárulás | 144 | 144 | 100 |
| 19. | Értékcsökkenési leírás | 681 | 880 | 129 |
| 20. | Területi szervezetek költségei | 306 | 195 | 64 |
| 21. | Rendezvények kiadásai | 9.116 | 6.676 | 73 |
| 22. | Egyéb ráfordítások, adók, kult. járulék, árfolyamveszteség | 1.656 | 508 | 31 |
| 23. | K+F megbízásos munka | 0 | 0 | 0 |
| 24. | Összesen: | 28.634 | 23.584 | 82 |

Célszerinti juttatások kimutatása (eFt)

Tudományos tevékenység:

 Lapkiadásra fordított összeg: 2.910 eFt

Kimutatás a közhasznú célra kapott támogatásokról

 Az adók 1 %-ából származó költségvetési támogatás 680 eFt

 Központi költségvetési szervtől kapott támogatás 0 eFt

 Elkülönített állami pénzalaptól 2.293 eFt

 Egyéb jogi személyektől 5.263 eFt

 Magánszemélyektől 0 eFt

A támogatást támogatóink mindegyikétől a Társulat Alapszabályában rögzített tevékenységének működési költségeihez való hozzájárulásként kaptuk. Ezen belül egyes esetekben meghatározott cél megjelölésével.

3. A közhasznú szervezet vezető tisztségviselőinek nyújtott juttatások:

A Magyarhoni Földtani Társulat vezető tisztségviselői 2009. évben célszerinti juttatásban nem részesültek.

4. Beszámoló a közhasznú tevékenységről:

1. **Tudományos tevékenység, kutatás (3)**

A Társulat alaptevékenysége, hogy a földtan területén az új kutatási eredmények bemutatása érdekében szaküléseket, vitaüléseket, konferenciákat szervez, szakosztályokat, területi szervezeteket működtet. Ezeket a programokat a kéthavonta megjelenő Hírlevelünkben és honlapunkon (www.foldtan.hu) folyamatosan tesszük közzé.

Kiemelés a 2009. évi nagyrendezvényekből:

|  |  |  |
| --- | --- | --- |
| Január 16–17. | 4. Téli Ásványtudományi Iskola  | MTA – MFT Ásványtan-Geokémiai szakosztály  |
| Március 6. | Új felfedezések küszöbén Rudabánya | MTA – ME– MFT Észak-magyarországi Területi szervezet |
| Március 19–20. | V. Kisteleki termál konferencia „Fórum a geotermiáért”  | Magyar Termálenergia Társaság – MFT Alföldi Területi Szervezet |
| Március 26–28 | Fruska Gorai terepbejárás | Általános Földtani Szakosztály – Budapesti Területi Szervezet – HUNTEK szakcsoport |
| Március 27–28. | Ifjú Szakemberek Ankétja  | MGE – MFT |
| Április 28. | V. Szent György napi bauxit-találkozó | Tudománytörténeti Szakosztály – Magyar Alumíniumipari Múzeum |
| Május 5. | Tudományos konferencia a geoturizmus témakörében  | MFT – Diósgyőrért Közhasznú alapítvány – Miskolci Egyetem – Miskolc város önkormányzata |
| Május 14–16. | Terepbejárás a középhegységben | MTA X. osztály Szedimentológiai Bizottság, MFT Általános Földtani Szakosztály  |
| Május 21–23. | XIII. Geomatematikai Ankét és Horvát-Magyar geomatematikai Konferencia | Geomatematikai és Számítástechnikai Szakosztály |
| Május 28.  | Nemzetközi geotermikus konferencia | MFT Alföldi Területi Szervezet – Geotermikus Koordinációs és Innovációs Alapítvány |
| Május 28–30. | 12. Magyar Őslénytani Vándorgyűlés | Őslénytani-Rétegtani Szakosztály |
| Június 4.  | VI. Díszítőkő konferencia | SZTE – Magyar Kőszövetség – MFT |
| Június 8.  | Agyagok a Föld jelenében | Agyagásványtani Szakosztály |
| Június 10–12. | VII Földtani veszélyforrások konferencia | MBFH – MFT |
| Szeptember 5–9. | Manganese int the Twenty first Century short course | MFT – OMBKE |
| Szeptember 7–10. | MINPET és MSCC nemzetközi ásványtani konferencia  | ÖMG, MFT Ásványtan-Geokémiai szakosztály – ELTE – ME |
| Szeptember 24–26 | Geofizikai, földtani, bányászati és fluidumbányászati és környezetvédelmi vándorgyűlés | MGE – OMBKE – MFT |
| Október 9. | Geoturizmus ankét | MFT – MTM |
| Október 27–28. | Geotechnika konferencia | Mérnökgeológiai és Környezetföldtani Szakosztály |
| November 6–7. | III. Országos Középiskolai Földtani Konferencia | ME – MFT |
| November 26.  | VIII. Földtudományi Ankét | MGE Zalai csoport, MFT Dél-dunántúli Területi Szer­vezet |
| December 14 | Őszi konferencialevelek | MFT Ásványtan-Geokémiai szakosztály |

1. **Nevelés és oktatás, képességfejlesztés, ismeretterjesztés** (4)

A 2009. év a Föld Bolygó Nemzetközi Éve záróéve volt, ezért Társulatunk tevékenységének továbbra is hangsúlyos eleme volt az ismeretterjesztés.

Rajzpályázatot hirdettünk 5 megyére kiterjedően az általános iskolák 1-4 osztályos tanulói számára „Lakóhelyem természeti értékei” címmel. A díjnyertes rajzokat a November 26-i. nagykanizsai Földtudományi ankéton mutattuk be.

Fotópályázatot hirdettünk: „Amit Neked is látnod kell! – Magyarország földtani szépségei” címmel. A legszebb képeket a Geoturizmus ankéton, a miskolci Középiskolai Földtani Konferencián és a nagykanizsai Földtudományi ankéton állítottuk ki.

2009. Október 9. Geoturizmus ankét, amely a 2010. évi GEOEXPO előkésztő rendezvénye volt. E rendezvény célja a hazai geológiai honismeret bővítéséhez kínálni földtani látnivalókat, illetve bemutatni a földtudományok legújabb kutatásainak eredményeit.

2009. március 27–28. Keszthely adott otthont a XL. Ifjú Szakemberek Ankétjának, amelyen hagyományosan fiatal geológus és geofizikus hallgatók és szakemberek vesznek részt. Összesen 35 előadás hangzott el, 18 fiatal pedig poszter előadást mutatott be. A rendezvényen évek óta előadói verseny zajlik elméleti, gyakorlati és poszter szekcióban.

Fiatal tagtársaink helyezései:

Elméleti kategória

1. Czauner Brigitta: A Berekfürdői mélyszerkezet és olajhidrogeológiai vonatkozásai

2. Petrik Attila: A Villányi-hegység mezozoos képződményeinek mikrotektonikai mérései és azok értelmezése

**Gyakorlati kategória**

**1. Hatvani István Gábor: Többváltozós és idősoros módszerek alkalmazása a Kis-Balaton Vízvédelmi Rendszer adatsoraira**

2. Kármán Krisztina: Parti szűrésű vízbázis jellemzése fizikai, vízkémiai és 18O mérések adatai alapján (Szentendre-sziget)

**Poszter kategória**

1. Virág Attila: Magyarországi Elephantidae (Mammalia, Proboscidea) örlőfogak morfometriai vizsgálata

2. Bodor Emese Réka : A Spirellea genus első magyarországi előfordulásának jelentősége

**Különdíjak**

**Lukoczki Georgina: A Hosszúhetényi Mészmárga Formáció repedésrendszerében zajlott szénhidrogén-migráció körülményeinek vizsgálata**

Bíró Lóránt: Az úrkúti bányadokumentációs adatok geológiai célú feldolgozása

Jankovics Éva: Egy pillantás a mélybe: a Füzes-tó salakkúp bazaltjának petrogenezise

Kiss Gabriella: Szubmarin vulkanizmushoz kapcsolódó hidrotermás események jellemzése darnói-, szarvaskői- és dinári képződmények példáján

dr. Gazdagné Rózsa Enikő: Fuzzy koncepció alkalmazása a környezeti és egészségkockázat becslésben a Gyöngyösoroszi nehézfémszennyezés példáján

Horányi Anna: Mélyvízi törmelékkúpok csatornáinak 3D szeizmikus képe: egy délnyugat-magyarországi példa

Zámolyi András: River reach sinuosity and vertical crustal movements: a case study in the Little Hungarian Plain based on georeferenced historical maps

Tóth Zsuzsanna: Többcsatornás szeizmikus mérések a Balaton keleti medencéjében: az adatok feldolgozása és értelmezési lehetőségeinek bemutatása

Az Oktatási és Közművelődési Szakosztályunk (OKSz) ez évi tevékenységeit, programjait a fenti táblázat tartalmazza.

**C. Környezet- és természetvédelem (8-9)**

A Társulat tevékenységére általánosan jellemző a környezettudománnyal és természetvédelemmel kapcsolatos tevékenység, amelyet a szakosztályainkban és a területi szervezeteinkben folyó munkák igazolnak.

Március 19–20-án társrendezőként vettünk részt V. Kisteleki termál konferencia „Fórum a geotermiáért” – Kisteleken.

Május 5. Miskolc: Tudományos konferenciát szerveztünk a geoturizmus témakörében

Május 28. Nemzetközi geotermikus konferenciát rendeztünk Szegeden

Október 26. A szén-dioxid betározásának aktuális kérdéseivel foglalkozó előadóülést szerveztünk külföldi meghívott előadókkal

**D. A határon túli magyarokkal kapcsolatos tevékenység (13)**

Ez irányú tevékenységünk 2009-ban több területen valósult meg.

Április 2–5. Az Erdélyi Magyar Műszaki Tudományos Társaság (EMT) Bányászati–Kohászati és Földtani Szakosztálya által szervezett XI. Bányászati–Kohászati és Földtani Konferencián Máramarosszigeten előadásokkal vettünk részt.

Október 22–25. A XI. Székelyföldi Geológus Találkozón Székelyudvarhelyen előadásokkal vettünk részt. A találkozó célja volt: fórumot teremteni a székelyföldi és az innen elszármazott, illetve a magyarországi és más államokbeli magyar szakembereknek a találkozásra és tapasztalatcserére; lehetőséget kínálni azoknak a szakembereknek a bemutatkozásra, akik a Székelyföld geológiájával is foglalkoznak; alkalmat adni a fiatal, kezdő szaktársainknak a bemutatkozásra; előmozdítani a kapcsolatépítést régiók, szakterületek között.

A Közhasznúsági jelentést a MFT Elnöksége 2010. február 19.-i ülésén elfogadta. A Közgyűlés elé terjeszthető.

Budapest, 2010. március 24.

Dr. Haas János elnök